* ΕΛΛΗΝΙΚΗ ΔΗΜΟΚΡΑΤΙΑ ΗΡΑΚΛΕΙΟ 01/06/2016
* ΝΟΜΟΣ ΗΡΑΚΛΕΙΟΥ
* ΔΗΜΟΣ ΗΡΑΚΛΕΙΟΥ
* ΔΙΕΥΘΥΝΣΗ ΠΑΙΔΕΙΑΣ, ΠΟΛΙΤΙΣΜΟΥ
* & ΝΕΑΣ ΓΕΝΕΙΑΣ
* ΤΜΗΜΑ ΒΙΚΕΛΑΙΑΣ ΒΙΒΛΙΟΘΗΚΗΣ

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1ο**

Αντικείμενο της προμήθειας είναι η «Προμήθεια συσκευής επεξεργασίας ήχου για την αίθουσα πολυμέσων του κτιρίου ΑΧΤΑΡΙΚΑ».

 **Άρθρο 2ο**

**Ισχύουσες διατάξεις.**

Ο διαγωνισμός θα διεξαχθεί σύμφωνα με τις διατάξεις του Ν. 2286/95, ν.3463/2006, της 11389/93 Υπουργικής Απόφασης (ΕΚΠΟΤΑ) και των συναφών Νόμων, το ν. 4281/2014 (άρθρο 157 παρ. 7 και παρ. 1β) καθώς και την Π1/3305/03.11.2010 απόφαση του Υπουργείου Οικονομίας, Ανταγωνιστικότητας και Ναυτιλίας (Φ.Ε.Κ. 1789/12.11.2010 τεύχος B’).

**Άρθρο 3ο**

**Τρόπος εκτέλεσης της προμήθειας**

Η εκτέλεση της προμήθειας αυτής θα πραγματοποιηθεί με εκδήλωση ενδιαφέροντος και τη συλλογή προσφορών από το ελεύθερο εμπόριο και κριτήριο κατακύρωσης την μικρότερη τιμή προσφοράς, σύμφωνα με τις παραπάνω διατάξεις. Η δαπάνη θα βαρύνει το κονδύλι με Κ.Α. 15-7135.017 και τίτλο: «Προμήθεια συμπληρωματικού εξοπλισμού τμήματος μικροφωτογράφησης και οπτικοακουστικών μέσων της ΒΔΒ».

**Άρθρο 4ο**

**Συμβατικά στοιχεία κατά σειρά ισχύος**

α) Συγγραφή υποχρεώσεων

β) Τεχνικές προδιαγραφές

γ) Ενδεικτικός προϋπολογισμός

**Άρθρο 5ο**

**Αξιολόγηση προσφορών**

Για την αξιολόγηση των προφορών η αρμόδια Επιτροπή Αξιολόγησης ΕΚΠΟΤΑ του Δήμου θα εξετάσει τις τεχνικές προσφορές με τις απαιτούμενες τεχνικές προδιαγραφές της μελέτης και θα εκδώσει το ανάλογο πρακτικό για την ανάθεση της προμήθειας.

**Άρθρο 6ο**

**Τόπος παράδοσης**

Η παράδοση των ειδών θα γίνει στο Δήμο σε χώρο που θα υποδειχθεί από την αρμόδια Υπηρεσία.

**Άρθρο 7ο**

**Παραλαβή**

Η παραλαβή των ειδών θα γίνει από τριμελή επιτροπή του άρθρου 28 του Ε.Κ.Π.Ο.Τ.Α. και του Ν.4281/2014.

Τα είδη θα πρέπει είναι συσκευασμένα στην εργοστασιακή τους συσκευασία. Τα είδη που παραδίνονται χωρίς συσκευασία ή η συσκευασία τους είναι παραποιημένη δεν θα παραλαμβάνονται.

**Άρθρο 8ο**

**Πλημμελής κατασκευή**

Εάν κατά την παραλαβή και τη λειτουργία των ειδών αποδειχτεί ότι δεν είναι σύμφωνα με τις προδιαγραφές τις μελέτης και την προσφορά του προμηθευτή ή παρουσιάζουν πρόβλημα λειτουργίας, τότε ο ανάδοχος υποχρεούται να αντικαταστήσει ή αποκαταστήσει τα είδη με άλλα καινούργια σύμφωνα με τις διατάξεις που αναφέρονται στο άρθρο 33 & 35 του Ε.Κ.Π.Ο.Τ.Α. και ότι ισχύει με το Ν. 4281/2014.

**Άρθρο 9ο**

**Φόροι, Τέλη, Κρατήσεις**

Ο ανάδοχος υπόκειται σε όλους τους, βάσει των κείμενων διατάξεων, φόρους, τέλη, κρατήσεις που θα ισχύουν κατά την ημέρα της διενέργειας της προμήθειας. Ο Φ.Π.Α. βαρύνει τον Δήμο.

|  |  |  |
| --- | --- | --- |
| Ο ΣΥΝΤΑΚΤΗΣΑΛΕΞΑΝΔΡΑΚΗΣ ΙΩΑΝΝΗΣ | Ο ΠΡΟΪΣΤΑΜΕΝΟΣΤΟΥ ΤΜΗΜΑΤΟΣΣΑΒΒΑΣ ΔΗΜΗΤΡΙΟΣ | Η ΠΡΟΪΣΤΑΜΕΝΗΤΗΣ ΔΙΕΥΘΥΝΣΗΣΠΛΟΥΜΑΚΗ ΚΑΛΛΙΟΠΗ |